Matovič, Igor, poslanec NR SR (2015-02-18):
Vážený pán predseda, dámy a páni, chcel by som mimo svojej úvodnej reči reagovať na úvodný postoj alebo teda stanovisko vlády, ktoré predniesol podpredseda vlády a minister financií, ktorý v podstate v stanovisku vlády veľmi krátkom uviedol tri základne de facto dôvody, prečo s týmto obvinením alebo návrhom na odvolanie ministra Pavlisa nesúhlasí vláda. Prvý dôvod, ktorý pán minister Kažimír uviedol, bol ten, že vláda konštatuje, že výbor nekonštatoval žiadne porušenie zákona, takže všetko je v poriadku. Ako dovolím si naozaj iba pousmiať sa nad tým, ak vláda sa zmohla na konštatovanie, že výbor v područí poslancov SMER-u konštatoval, že ich kolega vlastne nič neurobil. Ako veľmi smiešny dôvod a myslím, že vláda sa týmto zosmiešnila. Druhý dôvod bol ten, že treba sa pozerať na to, ako vlastne prebehla privatizácia, a to by nás malo zaujímať, a nie to, že či tam pán minister Pavlis má dnes firmu na ostrove v Karibiku, alebo nemá. Čiže druhý dôvod v podstate bol čisté odvádzanie pozornosti na privatizáciu, na ktorú som už upozornil na začiatku, že to zrejme takýmto spôsobom dnes zvolíte taktiku. Tretí dôvod bol ten, že veď spochybňovať príspevok, teda investíciu pre Duslo Šaľa je úplne scestné, veď to schválila Európska komisia, čo s tým má Pavol Pavlis. Takisto čisté odpútavanie pozornosti a v podstate ja by som povedal, že taká hra na blbých. Akože pre ľudí, ktorí vôbec nejdú do hĺbky, ktorí sa vôbec nevyznajú možno, bohužiaľ, niekedy aj také zneužívanie nevedomosti svojich vlastných voličov, že nemajú dosť informácií, tak môžete použiť takýto nejaký konštrukt, ale nepoviete to, že v skutočnosti Európska komisia rozhodovala na základe pokladov, ktoré vypracovával Pavol Pavlis. Čiže priamo ovplyvňoval, aké stanovisko Európska komisia zaujme k tejto investičnej pomoci. Čiže iba zvaľovať na to, že Európska komisia vlastne rozhodla, áno, rozhodla, ale na základe toho, čo jej napísal Pavol Pavlis. On dopĺňal informácie na základe vyžiadania z Európskej komisie v druhom polroku minulého roka a na základe toho, že, toho Európska komisia rozhodla. A, bohužiaľ, bola tam aj informácia, že počet pracovných miest v Dusle Šaľa bude zachovaný, čo vôbec nie je pravda, lebo to potvrdil generálny riaditeľ priamo v rozhovore, na ktorý som upozorňoval pre týždenník či Denník N, kde priamo generálny riaditeľ potvrdil, že dnes Duslo Šaľa zamestnáva 2 040 ľudí a po tejto investícii bude zamestnávať 1 800 ľudí. Čiže hrubo ste oklamali Európsku komisiu a zodpovedný je za to náš minister hospodárstva Pavol Pavlis. Čiže aj keď Európska komisia niečo schválila, na základe toho, že ste ju oklamali. Takže to je stanovisko k tomu stanovisku vlády. A naozaj mi bolo veľmi smiešne, ani slovíčko tam nebolo o tom, že áno, mali by sme zodpovedať otázku a vyzveme nášho ministra hospodárstva, či teda pral tie špinavé peniaze niekde z Karibského ostrova alebo ich nepral, a akým spôsobom ich teda dostal, či ich dostal v igelitke alebo na ruku, alebo teda akým spôsobom tento prevod prebehol. Či teda je správne, že sa v čase, keď už bol poslancom, zúčastňoval aktívne na zasadnutí valného zhromaždenia. Vôbec žiadna odpoveď na tieto podstatné otázky. Vôbec žiadna odpoveď na to, či teda Andrej Babiš je sponzorom vládnej strany SMER. Či teda je pravdivá informácia, ktorú Robert Fico na predsedníctve SMER-u prezentoval ako pravdivú, že Andrej Babiš je sponzorom vládnej strany SMER. Áno, všetkých nepríjemných otázok, tých ste sa nedotkli, tomu ste sa vyhli a vyhli ste naozaj tak detinsky, že povedať, však výbor pre nezlučiteľnosť funkcií, ktorý ovládame, nekonštatoval žiadne pochybenie. Odvádzať pozornosť na privatizáciu a povedať, že však vlastne to Európska komisia, to nie my. Naozaj detinské, škôlkarské, deti na ihrisku, keď sa hrajú v pieskovisku, tak presne takto sa vyhovárajú, jako dnes sa vyhovárala naša vláda Slovenskej republiky, ktorá by mala chrániť verejný záujem. Bohužiaľ, chráni v tomto prípade podľa mňa podvodníkov a je to hanba celej vlády Slovenskej republiky, ktorá sa pod to podpísala. K samotnému vystúpeniu ministra Pavlisa by som chcel teraz upriamiť pozornosť, k čomu som nevedel reagovať vo faktickej poznámke, keďže to bolo príliš krátke. Tak mal tam popri, samozrejme, tých takých emocionálnych výlevoch a zosmiešňovaní oponentov alebo teda poslancov, ktorí sa mu snažia argumentačne dosť podkuto dokázať jeho konflikt záujmov, tak popri tomto zosmiešňovaní a emocionálnych výlevoch povedal pár vecí. Jedna taká veľmi zaujímavá bola tá, že kedy povedal, že obvinil v podstate opozičných poslancov, ktorí ho v tejto veci, teda zvolali túto mimoriadnu schôdzu, že vlastne považujú peniaze, ktoré on vyplatil na to, aby sa firma bránila v súdnom spore, za nejaké špinavé, a vlastne ľudia, ktorí takto rozmýšľajú, tak doslova povedal, že z psychológie na to pozná, na takéto konanie pozná dve vysvetlenia. Prvé podľa neho je, že tí poslanci, ktorí považujú takéto konanie, že sa vlastne bráni pred súdom, že tam mohli byť špinavé peniaze, tak vlastne prvé vysvetlenie bolo, že sami páchajú trestnú činnosť. A druhé bolo, že v podstate ich fascinuje páchanie trestnej činnosti, a preto o tom hovoria. Ako takto zvrhlý argument, takto zvrhlú argumentáciu od ministra vlády Slovenskej republiky som na tejto pôde slovenského parlamentu doteraz ešte nezažil. Obviňovať a hrubo klamať v priamo prenose, to sa zrejme naučil od svojho predsedu vlády a predsedu strany, že takto manipulatívne podsúvať ľuďom, že nám tu niekomu ide o to, že by sme chceli brániť akejkoľvek firme, aby sa bránila pred súdom, je naozaj hodné Goebbelsa, ale nie súčasného ministra vlády Slovenskej republiky v 21. storočí na Slovensku. Nikto z opozičných poslancov neobviňuje pána ministra Pavlisa alebo ktoréhokoľvek človeka na Slovensku, že sa bude brániť, ak cíti krivdu na súde. My ich obviňujeme z jednej jedinej veci. Že peniaze, ktoré on zaplatil a ktoré sú vykázané v účtovníctve jeho firmy, že to je jeho pôžička, že zobral podľa toho, jak teda tvrdí, že zobral od firmy v daňovom raji v Karibiku, zobral ich na ruku, v igelitke, akokoľvek, nevykázal ich vo svojom majetkovom priznaní, nevykázal ich alebo banke ich určite nevykázal, že to nie sú jeho peniaze, a pri vklade určite podpísal vyjadrenie, že to disponuje svojimi vlastnými prostriedkami. Čiže kryl skutočného majiteľa a týmto spôsobom, a tak ako aj vám dokázal Daniel Lipšic, nie ako tvrdil minister hospodárstva, že v roku 2006 neexistoval žiadny alebo neexistovala vlastne legislatíva na ochranu pred legalizáciou príjmov z trestnej činnosti, ale od roku dvetisíc... alebo táto legislatíva existovala v tom čase, len v roku 2008 bol napísaný nový zákon. Čiže už pán minister Pavlis sa bránil niečím a obviňoval nás z toho, že si nevieme prečítať zákon. Obviňoval konkrétne, myslím, že Daniela Lipšica z toho, že ako právnik by to mal vedieť, a sám minister Pavlis vo svojej obhajobe klamal. Hrubo klamal, lebo vedel, že v roku 2006 už existoval zákon na ochranu pred legalizáciou príjmov z trestnej činnosti. On svojím konaním, že skutočného majiteľa týchto finančných prostriedkov kryl, hrubo porušil ducha tohto zákona, hrubo porušil zákon, falšoval účtovnú evidenciu, keďže v účtovnej závierke, ktorá je overená audítorom, vystupuje on ako majiteľ týchto peňazí, ako človek, ktorý túto pôžičku dal svojej firme a tým pádom sa porušil okrem konfliktu alebo teda konfliktu záujmov, porušil dva zásadné zákony, za ktoré za tri sekundy nemal byť vo vláde, ak to Robert Fico zistil. A ja si dávam otázku, prečo Robert Fico pána Pavlisa kryje. Zrejme je príliš silný na to a príliš vysoko postavený biely kôň, že si Robert Fico tohto bieleho koňa nemôže dovoliť zoťať. Inak si to vysvetliť neviem. A keď naozaj si spájam súvislosti s tým, že váš zakladajúci člen bohorovne tvrdí a je ochotný to odprisahať a ísť na detektor lži a ísť na súd a dokazovať a disponuje dôkazmi, ktoré sú dodnes na švédskej ambasáde, že vaša kampaň stála v roku 2002 284 mil., vy ste vykázali zákonných 12 mil., čo každý jeden odborník, ktorý auditoval tú kampaň, nezávisle hovoril, že ste dramaticky prekročili, že vtedy ste zobrali čierne prachy na kampaň, a potom presne tak, ako vypovedal pán Hanzel, presne tak, ako existuje nejaká zmluva Blaškova, či aká to bola presne, presne takto ste predávali miesta na kandidátke, predávali ste funkcie, v tomto prípade v Dozornej rade Fondu národného majetku vašim sponzorom, o ktorých váš predseda vlády, nie ja, váš predseda vlády hovorí a tvrdí, že je vaším sponzorom. Týmto sponzorom najprv ste zobrali prachy, potom ste týmto sponzorom predali miesta v kľúčových orgánoch, v tomto prípade v dozornej rade, aby postrážili investíciu a záujmy týchto ľudí. Ak dnes tu je niekto, kto tvrdí, že je normálne, že, a ešte z pozície, že by pán Babiš bol tak chudobný, že by neviedol ďalej spor, v ktorom má uložených pár korún, aby predával takúto firmu, lebo predával vlastne ju aj pán Babiš spolu s pánom Pavlisom, že by ju predával niekomu za 200-tisíc korún alebo za 6-tisíc eur, keď v tom môže v jackpote vyhrať 60 mil., tak prepáčte, ale seno žerie. Človek, ktorý toto chce tvrdiť ľuďom, že toto je normálne správanie sa, keď ix rokov držím ten spor, investujem do neho a potom niečo, kde môžem vyhrať 60 mil., predám za 6, tak je hlupák a myslí si, že tí ľudia, ktorí ho volia, a tí ľudia, ktorí ho počúvajú, tak sú korunovaní hlupáci. A ja si myslím, že človek, ktorý toto tvrdí, tak je podvodník jednoducho od začiatku do konca. A môže tu vystupovať, môže tu urážať opozičných poslancov. Môže o nich hovoriť, že sú voskové figuríny, že sú schizofrenici, že sú na psychiatrické prípady a podobne, lebo sám je taký. Je vosková figurína, je biely kôň sponzora vašej strany, ktorý bol dosadený do dozornej rady na to, aby hájil záujmy tohto vášho sponzora. A to, čo všetko hovorím, je z úst vášho predsedu strany. Ten na vašom predsedníctve v roku 2006 v prítomnosti vášho kolegu, ktorý bol vtedy tiež člen predsedníctva vašej strany, potvrdil informáciu na predsedníctve, že Andrej Babiš je sponzorom vašej strany, len teda pán Flašík akosi zabudol tieto peniaze dať do účtovníctva. Áno, však patrí sa, keď niekto raz nám teda urobil tú blahosklonnosť, tie peniaze nám dal, keď to teda Flašík už teda nejak odparkoval na nejaké svoje účty, tak patrí sa k nemu správať ako k sponzorovi a predať mu tie miesta presne tak, ako sa o tom v minulosti hovorilo, ako o tom hovorili vaši ľudia, ako to jednoducho vy ste v minulosti robili a zrejme to robíte aj dnes. Je úplne príznačné, že veľký obhajca tu je dnes pán Kondrót, ktorý tu robí naozaj „děvku“, ktorá sem príde s akýmkoľvek pozmeňovákom, ktorý je v prospech nejakých finančných skupín, a v tomto prípade on spôsobil to, že 60 mil. alebo 58 mil. eur skončilo v Dusle Šaľa, ktorého generálny riaditeľ potvrdil, na televízny záznam to potvrdil, že investíciu by realizovali tak či tak bez tejto investície, bez tejto finančnej pomoci alebo teda investičnej pomoci. Ešte raz. Keď generálny riaditeľ firmy povie, že kontrakt mali podpísaný už predtým, ako požiadali o investičnú pomoc, to znamená, že od začiatku Robert Fico, Pavol Pavlis ak klamali a verejnosti tvrdili, že táto realizácia, keď tá investičná pomoc tam nepríde, že títo ľudia budú v Dusle Šaľa, 800 ľudí príde o prácu, ak raz podpíšem kontrakt na to, že idem urobiť novú jednotku na výrobu amoniaku, či čoho to je, a až potom následne si pýtam investičnú pomoc, tak zrejme som presvedčený, že tú investíciu na Slovensku zrealizujem. A pán generálny riaditeľ v tom rozhovore dlhšom to aj vysvetľuje, že oni si porovnávali. Porovnávali si Nemecko a ostatné lokality, kde by mohli investovať, a rozhodli sa, že to bude dobré tu. Rozhodli sa, že to tu urobia, že tu investujú 300 mil. eur. Len potom asi prišla ponuka možno od pána Kondróta. Vieš čo, vybavím ti, že to nepôjde cez vládu, ututláme to, predložím nejaký pozmeňováčik. Pozmeňováčik sa napísal. Dal sa pozmeňovák, ktorý je úplne postavený na hlavu, jako v normálnej krajine by v právnom štáte mal byť. Jednoducho pri tých malých drobných veciach, tam nech rozhoduje vláda, ale keď je to nad 200 mil. investícia, nech rozhodne sám minister. Veď čo o tom vláda? Však vlastne minister, on je dôležitejší ako celá vláda. On je viacej zodpovedný ako celá vláda. Nech si to urobí potichu pán minister, hlavne, že sa to nikto nedozvie. Pán Kondrót špinavú robotu urobil, 83 kolesíkov odhlasovalo za. Samozrejme, zmenil sa zákon a dnes tu pán Kondrót aj s pánom Kolesíkom hovoria: „O čom tu hovoríte, však zákon nebol porušený.“ No, jasné, keď vy si napíšete zákony, aby ste mohli kradnúť legálne! Jasné, že zákon nebol porušený, lebo ste si takto primitívne v svoj vlastný prospech napísali zákon. Že vám nie je hanba, pán Kolesík, že tu vykrikujete po ostatných ľuďoch, kde sú! Vy sa hanbite za svoje vlastné hlasovanie, kde ste spôsobili to, že 200 mil. alebo pri investíciách nad 200 mil. môže rozhodovať iba minister. Tuná ste ani nerozmýšľali, keď ste hlasovali. Kde máte svedomie?! Pán Kondrót, koľko ľudí tu zastupujete?! Pre koho robíte tú špinavú robotu?! 636 hlasov tuším vás volilo ľudí vo voľbách? Aký máte vy silný mandát v porovnaní s kýmkoľvek, kto tu je z opozície? Podľa mňa ani nikto tu nemal menej hlasov, jako ste mali vy. Ako si vy môžete dovoliť moralizovať kohokoľvek v opozícii, či tu upozorňuje na vaše špinavosti?! Vy by ste mali tichučko drať opozičné lavice a tichučko kolembať nožičkami a nehovoriť nič. Bohužiaľ, vy ste si urobili z politiky biznis. Predkladáte tu špinavé pozmeňováky, ktorými svojim vlastným ľuďom a svojim sponzorom vašej strany umožňujete to, že takéto veci sa tu robia, 60 mil. sem, 60. mil. tam. Toto je vaša poslanecká práca pri 636, keď sa nemýlim, možno to bolo -46, ale šesťstovka to bola určite. Máte najmenší počet hlasov zo všetkých poslancov, ktorú tu sú za SMER. Nikdy by ste sa sem nedostali, ak by ste boli na konci kandidátky. Jednoducho vaše vlastné okolie, ľudia, ktorí vás poznajú, vami opovrhujú a nikto vám nedôveruje, preto máte toľko hlasov, koľko máte, aj na tak silnej kandidátke ako strana... (Prerušenie vystúpenia predsedajúcim.)